2011R0562 — DA — 20.05.2012 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS GENNEMFØRELSESFORORDNING (EU) Nr. 562/2011

af 10. juni 2011

om vedtagelse af planen for tildeling til medlemsstaterne af midler, der skal debiteres 2012-budgettet, og som skal dække udgifterne til levering af fødevarer fra interventionslagrene til de socialt dårligst stillede personer i EU, og om fravigelse af forordning (EU) nr. 807/2010







EUROPA-KOMMISSIONEN HAR — under henvisning til traktaten om den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) ( 1 ), særlig artikel 43, litra f) og g), sammenholdt med artikel 4, under henvisning til Rådets forordning (EF) nr. 2799/98 af 15. december 1998 om den agromonetære ordning for euroen ( 2 ), særlig artikel 3, stk. 2, og ud fra følgende betragtninger: (1) Ifølge artikel 2 i Kommissionens forordning (EU) nr. 807/2010 af 14. september 2010 om gennemførelsesbestemmelser for levering af levnedsmidler fra interventionslagrene til de socialt dårligst stillede personer i Unionen ( 3 ) vedtager Kommissionen en uddelingsplan, der finansieres med midler, der er til rådighed i regnskabsåret 2012. Det bør i planen for hver af de medlemsstater, der deltager i aktionen, fastlægges, hvilke midler der maksimalt stilles til rådighed til gennemførelse af deres del af planen, og hvilke mængder af hver produkttype der skal udtages fra interventionsorganernes lagre. (2) De medlemsstater, der er omfattet af uddelingsplanen for regnskabsåret 2012, har givet Kommissionen de oplysninger, der kræves i henhold til artikel 1 i forordning (EU) nr. 807/2010. (3) Ved fordelingen af midlerne bør der tages hensyn til erfaringerne og til, i hvilket omfang medlemsstaterne har udnyttet de midler, de fik tildelt i de foregående år. (4) Da der sammenlignet med forrige år er væsentligt færre mængder i interventionslagrene til ordningen for levering af fødevarer til de socialt dårligst stillede personer, er det hensigtsmæssigt, at uddelingsplanen for 2012 vedtages, så snart medlemsstaterne har givet Kommissionen de oplysninger, der kræves i henhold til artikel 1 i forordning (EU) nr. 807/2010. En hurtig vedtagelse vil give medlemsstaterne yderligere tid til at tilrettelægge gennemførelsen af EU's årsplan med henblik på at give nationale myndigheder og partnere fra civilsamfundet mulighed for at finde alternative fødevarekilder. (5) Ifølge artikel 4 i forordning (EU) nr. 807/2010 kan Kommissionen, hvis der ikke er ris til disposition på interventionslagrene, give tilladelse til, at der udtages korn fra interventionslagrene som betaling for levering af ris eller risprodukter, der tilvejebringes på markedet. Da der for øjeblikket ikke er nogen interventionslagre af ris, bør der derfor gives tilladelse til, at der udtages korn fra interventionslagrene som betaling for, at der tilvejebringes risprodukter på markedet. (6) Ifølge artikel 8, stk. 1, i forordning (EU) nr. 807/2010 kan der, hvis der ikke er disponible produkter på interventionslagrene i den medlemsstat, hvor der er brug for dem til gennemførelse af den årlige uddelingsplan, overføres produkter fra en anden medlemsstat. Der bør derfor på betingelserne i artikel 8 i forordning (EU) nr. 807/2010 gives tilladelse til de overførsler mellem medlemsstaterne, der er nødvendige for at gennemføre planen for 2012. (7) På grund af den aktuelle markedssituation for korn, der kendetegnes af høje markedspriser, bør den sikkerhed, som den tilslagsmodtager, der skal forestå leveringen af kornet, skal stille, jf. artikel 4, stk. 3, og artikel 8, stk. 4, i forordning (EU) nr. 807/2010, forhøjes for at beskytte EU's finansielle interesser. (8) Ved gennemførelsen af den årlige uddelingsplan bør begyndelsesdatoen for regnskabsåret for forvaltning af offentlige lagre være den udløsende begivenhed, jf. artikel 3 i forordning (EF) nr. 2799/98. (9) I henhold til artikel 2, stk. 2, i forordning (EU) nr. 807/2010 har Kommissionen ved udarbejdelsen af den årlige uddelingsplan rådført sig med de vigtigste organisationer, der er bekendte med de problemer, som de socialt dårligst stillede personer i EU har. (10) Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist — ud fra følgende betragtninger: VEDTAGET DENNE FORORDNING:







▼M1

Artikel 1

1. I 2012 uddeles der fødevarer til de socialt dårligst stillede personer i EU, jf. artikel 27 i forordning (EF) nr. 1234/2007, efter den årlige uddelingsplan i bilag I til nærværende forordning.

De finansielle midler, der er til rådighed til at gennemføre planen for 2012, kan anvendes af medlemsstaterne inden for de grænser, der er anført under litra a) i bilag I.

Mængden af hver produkttype, der skal udtages fra interventionslagrene, fremgår af litra b) i bilag I.

De vejledende tildelinger til medlemsstaternes opkøb af fødevarer på EU's marked er anført under litra c) i bilag I.

2. Det er tilladt at anvende korn som betaling for at tilvejebringe risprodukter på markedet, jf. artikel 4, stk. 2, i forordning (EU) nr. 807/2010.

Artikel 2

Overførsel mellem medlemsstaterne af de produkter, der er anført i bilag II til denne forordning, er tilladt på de betingelser, der fremgår af artikel 8 i forordning (EU) nr. 807/2010. De vejledende tildelinger til medlemsstaterne til godtgørelse af omkostningerne ved overførsler mellem medlemsstaterne i henhold til den årlige uddelingsplan, der er omhandlet i artikel 1, fremgår af litra d) i bilag I.

▼M1

Artikel 2a

Uanset artikel 3, stk. 1, i forordning (EU) nr. 807/2010 slutter gennemførelsesperioden for uddelingsplanen for 2012 den 28. februar 2013.

Artikel 2b

Uanset artikel 3, stk. 3, i forordning (EU) nr. 807/2010 skal betalingstransaktioner for produkter, som den erhvervsdrivende skal levere, for så vidt angår produkter, der skal tilvejebringes på markedet i henhold til artikel 2, stk. 3, litra a), nr. iii) og iv), i forordning (EU) nr. 807/2010, for 2012-uddelingsplanens vedkommende være gennemført inden den 15. oktober 2012.

Artikel 2c

I forbindelse med uddelingsplanen for 2012 vedrører artikel 3, stk. 2, andet afsnit, første punktum, og artikel 3, stk. 2, tredje afsnit, i forordning (EU) nr. 807/2010 i givet fald ikke følgende mængder i interventionslagrene:

a) 5,46 tons korn oplagret i Det Forenede Kongerige og tildelt Bulgarien

b) 0,651 tons korn oplagret i Finland og tildelt Bulgarien

c) 249,04 tons korn oplagret i Frankrig og tildelt Frankrig

d) 635,325 tons skummetmælkspulver oplagret i Estland og tildelt Estland.

Artikel 2d

Uanset artikel 9 i forordning (EU) nr. 807/2010 skal betalingsanmodninger, der vedrører uddelingsplanen for 2012, indgives til de kompetente myndigheder i medlemsstaterne senest den 30. september 2012. Medmindre der foreligger force majeure, vil anmodninger, der indgives efter denne dato, ikke blive accepteret.

Udgifter inden for de i bilag I, litra a), fastsatte grænser er kun berettigede til EU-finansiering, hvis medlemsstaten har gennemført betalingen til modtageren senest den 15. oktober 2012.

▼B

Artikel 3

Uanset artikel 4, stk. 3, femte afsnit, og artikel 8, stk. 4, første afsnit, i forordning (EU) nr. 807/2010 skal den tilslagsmodtager, der forestår leveringen, i forbindelse med uddelingsplanen for 2012 stille en sikkerhed på 150 EUR/t, før kornet afhentes fra intervention.

Artikel 4

Ved gennemførelsen af den årlige uddelingsplan, jf. i artikel 1 i nærværende forordning, er datoen for den udløsende begivenhed, jf. artikel 3 i forordning (EF) nr. 2799/98, den 1. oktober 2011.

▼M2

Artikel 4a

1. Ved gennemførelsen af den årlige uddelingsplan, jf. artikel 1 i nærværende forordning, kan de erhvervsdrivende, der er udpeget i overensstemmelse med artikel 4, stk. 4 og 6, i forordning (EU) nr. 807/2010, og de udpegede organisationer, der henvises til i artikel 27, stk. 1, i forordning (EF) nr. 1234/2007, indgive en anmodning til de kompetente myndigheder i den pågældende medlemsstat om forskudsbetalinger, der vedrører udgifterne til transport af produkter til lagrene hos de udpegede organisationer, der henvises til i artikel 27, stk. 7, andet afsnit, litra a), i forordning (EF) nr. 1234/2007, og de administrations-, transport- og lagerudgifter, der henvises til i andet afsnit, litra b), i samme artikel. I behørigt begrundede tilfælde kan medlemsstaterne desuden give forskudsbetalinger for udgifter til leveringen af produkterne til erhvervsdrivende, der er udpeget i overensstemmelse med artikel 4, stk. 4, i forordning (EU) nr. 807/2010, forudsat at disse erhvervsdrivende inden den 15. oktober 2012 og til de berørte medlemsstaters tilfredsstillelse har påvist, at:

a) de har indgået retligt bindende tilsagn om at gennemføre operationen

b) de har gjort betydelige fremskridt i gennemførelsen af operationen

c) de har taget alle nødvendige forholdsregler til at sikre, at gennemførelsen slutter senest den 28. februar 2013.

2. Den kompetente myndighed kan give en forskudsbetaling på op til 100 % af det beløb, der anmodes om, forudsat at der stilles en sikkerhed svarende til 110 % af det forskud, der henvises til i stk. 1. For erhvervsdrivende, der er udpeget i overensstemmelse med artikel 4, stk. 4, i forordning (EU) nr. 807/2010, skal den i denne artikel omhandlede sikkerhed anses for at være tilstrækkelig til opfyldelsen af formålene med nærværende artikel.

3. Ved anvendelsen af stk. 2 gælder Kommissionens gennemførelsesforordning (EU) nr. 282/2012 ( 4 ).

4. For de udpegede organisationer, der henvises til i stk. 1, kan betalingsorganet godkende en skriftlig garanti fra en offentlig myndighed i henhold til gældende regler i medlemsstaterne på et beløb svarende til den i stk. 2 nævnte procentsats, forudsat at den pågældende offentlige myndighed forpligter sig til at betale det beløb, der er omfattet af garantien, såfremt retten til det udbetalte forskud ikke er fastslået. Medlemsstaterne kan også stille et instrument med tilsvarende virkning til rådighed i henhold til gældende regler i medlemsstaterne, på betingelse af at de sikrer tilbagebetalingen af det ydede forskud, såfremt retten hertil ikke er fastslået.

5. Medlemsstaterne underretter senest den 15. januar 2013 Kommissionen om det samlede beløb for forskudsbetalingerne frem til 15. oktober 2012 i overensstemmelse med stk. 2, der endnu ikke er afviklet, og som vedrører operationer, der endnu ikke er gennemført af de endelige modtagere.

▼B

Artikel 5

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG I

ÅRLIG UDDELINGSPLAN FOR 2012

a) Finansielle midler i alt (opdelt efter medlemsstat):



(EUR) Medlemsstat Beløb Belgien 11 710 463 Bulgarien 21 439 346 Tjekkiet 135 972 Estland 2 359 486 Irland 2 594 467 Grækenland 21 651 199 Spanien 80 401 345 Frankrig 70 563 823 Italien 95 641 425 Letland 5 558 220 Litauen 7 491 644 Luxembourg 171 704 Ungarn 13 715 022 Malta 721 992 Polen 75 296 812 Portugal 19 332 607 Rumænien 60 689 367 Slovenien 2 533 778 Slovakiet 5 098 384 Finland 2 892 944 I alt 500 000 000

b) Mængde af hver produkttype, der skal udtages fra EU-interventionslagre til uddeling i de enkelte medlemsstater inden for de beløb, som er fastsat i dette bilags litra a):



(tons) Medlemsstat Korn Skummetmælkspulver Belgien 1 560,275 Bulgarien 39 150,874 Tjekkiet 450,000 Estland 635,325 Irland 727,900 Grækenland 2 682,575 Spanien 10 093,975 Frankrig 249,040 8 858,925 Italien 12 337,975 Letland 870,050 Litauen 1 032,575 Ungarn 1 807,425 Malta 1 230,373 Polen 9 662,825 Portugal 2 524,725 Rumænien 112 527,069 Slovenien 287,750 Slovakiet 8 976,092 Finland 489,300 I alt 162 583,448 53 571,600

c) Vejledende tildelinger til medlemsstaternes opkøb af fødevarer på EU's marked inden for grænserne i dette bilags litra a).



(EUR) Medlemsstat Beløb Belgien 8 346 393 Bulgarien 14 004 438 Tjekkiet 70 619 Estland 1 136 698 Irland 1 200 145 Grækenland 15 656 380 Spanien 57 977 800 Frankrig 51 172 604 Italien 68 479 620 Letland 3 736 468 Litauen 5 281 095 Luxembourg 161 225 Ungarn 9 751 550 Malta 493 784 Polen 54 100 415 Portugal 13 763 634 Rumænien 39 979 504 Slovenien 1 883 893 Slovakiet 3 590 632 Finland 1 871 094 I alt 352 657 991

d) Vejledende tildelinger til medlemsstaternes godtgørelse af omkostninger ved overførsler mellem medlemsstaterne inden for grænserne i dette bilags litra a).



(EUR) Medlemsstat Beløb Bulgarien 2 300 431 Tjekkiet 12 211 Grækenland 126 066 Spanien 401 345 Frankrig 17 915 Italien 399 005 Letland 5 509 Ungarn 61 128 Malta 63 361 Polen 205 907 Portugal 108 700 Rumænien 5 970 071 Slovenien 7 073 Slovakiet 305 884 Finland 15 394 I alt 10 000 000









BILAG II

a) Overførsel af korn mellem medlemsstaterne tilladt efter uddelingsplanen for regnskabsåret 2012:



Mængde (i tons) Indehaver Modtager 1 33 989,414 Agency for Rural Affairs, Finland Държавен фонд »Земеделие« — Разплащателна агенция, Bulgarien 2 5 161,460 RPA, Det Forenede Kongerige Държавен фонд »Земеделие« — Разплащателна агенция, Bulgarien 3 450,000 SJV, Sverige SZIF, Tjekkiet 4 1 230,373 SJV, Sverige Ministry for Resources and Rural Affairs Paying Agency, Malta 5 16 856,043 BLE, Tyskland Agenția de Plăți și Intervenție pentru Agricultură, Rumænien 6 41 360,295 Agency for Rural Affairs, Finland Agenția de Plăți și Intervenție pentru Agricultură, Rumænien 7 54 310,731 SJV, Sverige Agenția de Plăți și Intervenție pentru Agricultură, Rumænien 8 147,000 FranceAgriMer, Frankrig Podohospodarska platobna agentura, Slovakiet 9 8 829,092 SJV, Sverige Podohospodarska platobna agentura, Slovakiet

b) Overførsel af skummetmælkspulver mellem medlemsstaterne tilladt efter uddelingsplanen for regnskabsåret 2012:



Mængde (i tons) Indehaver Modtager 1 2 682,575 BLE, Tyskland OPEKEPE, Grækenland 2 330,350 SZIF, Tjekkiet FEGA, Spanien 3 6 308,425 OFI, Irland FEGA, Spanien 4 3 455,200 RPA, Det Forenede Kongerige FEGA, Spanien 5 2 118,875 RPA, Det Forenede Kongerige FranceAgriMer, Frankrig 6 7 904,825 BIRB, Belgien AGEA, Italien 7 1 476,375 OFI, Irland AGEA, Italien 8 2 749,625 Dienst Regelingen Roermond, Nederlandene AGEA, Italien 9 207,150 SJV, Sverige AGEA, Italien 10 870,050 Lietuvos emės ūkio ir maisto produktų rinkos reguliavimo agentūra, Litauen Rural Support Services Letland 11 1 807,425 RPA, Det Forenede Kongerige Mezogazdasági és Vidékfejlesztési Hivatal, Ungarn 12 3 294,150 BLE, Tyskland ARR, Polen 13 1 675,025 Lietuvos emės ūkio ir maisto produktų rinkos reguliavimo agentūra, Litauen ARR, Polen 14 4 692,825 RPA, Det Forenede Kongerige ARR, Polen 15 2 524,275 RPA, Det Forenede Kongerige IFAP I.P. Portugal 16 287,750 Dienst Regelingen Roermond, Nederlandene Agencija Republike Slovenije za kmetijske trge in razvoj podeželja, Slovenien 17 489,300 Dienst Regelingen Roermond, Nederlandene Agency for Rural Affairs, Finland